CELEX: 62021TN0081
Language: et
Date: 2021-02-03 00:00:00
Title: Kohtuasi T-81/21: 3. veebruaril 2021 esitatud hagi – Sistem ecologica versus komisjon

3.5.2021   
            
            
               ET
            
            
               Euroopa Liidu Teataja
            
            
               C 163/38
            
         
      3. veebruaril 2021 esitatud hagi – Sistem ecologica versus komisjon
      (Kohtuasi T-81/21)
      (2021/C 163/51)
      Kohtumenetluse keel: inglise
      
         Pooled
      
      
         Hageja: „Sistem ecologica“ production, trade and services d.o.o. Srbac (Srbac, Bosnia ja Hertsegoviina) (esindajad: advokaadid D. Diris, D. Rjabynina ja C. Kocks)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et OLAF ei võtnud kohaldatavates normides ette nähtud meetmeid, nimelt ei teatanud hagejale otsusest alustada tema suhtes juurdlust, ei informeerinud teda isiklikult puudutavatest juurdlustest ega andnud talle võimalust väljendada enda seisukohta kõikide teda puudutavate asjaolude kohta enne nende menetluste alusel teda isiklikult puudutava seisukoha võtmist;
               
            
                  —
               
               
                  tühistada OLAFi 25. novembri 2020. aasta otsus, millega jäeti rahuldamata hageja taotlus uurimistoimikuga tutvumiseks;
               
            
                  —
               
               
                  tühistada OLAFi 25. novembri 2020. aasta otsus käsitada hageja 16. oktoobri 2020. aasta seisukohti kaebusena;
               
            
                  —
               
               
                  tühistada OLAFi 27. novembri 2020. aasta otsus jätta hageja 16. oktoobri 2020. aasta kaebus rahuldamata;
               
            
                  —
               
               
                  tühistada OLAFi 8. detsembri 2020. aasta otsus lõpetada hagejat puudutav juurdlus;
               
            
                  —
               
               
                  tühistada OLAFi 21. detsembri 2020. aasta otsus, et hageja 14. detsembri 2020. aasta kaebust ei saa pidada kaebuseks;
               
            
                  —
               
               
                  tuvastada, et hagejat puudutav teave ja andmed ning riigisisestele asutustele edastatud igasugused asjakohased tõendid kujutavad endast vastuvõetamatuid tõendeid, see puudutab muu hulgas OLAFi 16. jaanuari 2020. aasta kontrollkäigu aruannet, 9. juuni 2020. aasta teadaannet ja 8. detsembri 2020. aasta lõpparuannet;
               
            
                  —
               
               
                  tunnistada ebaseaduslikuks igasugune uurimine nende menetluste raames pärast nimetatud otsuste tegemist;
               
            
                  —
               
               
                  tunnistada ebaseaduslikuks kõik nendes menetlustes tehtud järeldused;
               
            
                  —
               
               
                  tunnistada ebaseaduslikuks kogu teave, mis on edastatud riigisisestele asutustele, sealhulgas 9. juuni 2020. aasta teadaanne ja 8. detsembri 2020. aasta lõpparuanne;
               
            
                  —
               
               
                  kohustada komisjoni maksma hagejale 3 026 388,74 eurot hüvitisena talle tekitatud kahju eest, mis on esialgselt kindlaks määratud summa ja millele lisandub intress 8 % aastas alates 15. juunist 2020 kuni selle summa täieliku tasumiseni, tulenevalt OLAFi õigusvastasest tegevusest ning hageja kutsetegevusele ja mainele tekitatud kahjust;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja neliteist väidet.
      
                  1.
               
               
                  Esimene väide, et rikutud on OLAFi juurdluste läbipaistvuse ja sõltumatuse põhimõtteid.
               
            
                  2.
               
               
                  Teine väide, et rikutud on erapooletuse põhimõtet.
               
            
                  3.
               
               
                  Kolmas väide, et rikutud on iseenda süüstamise keelu põhimõtet.
               
            
                  4.
               
               
                  Neljas väide, et rikutud on õigust olla teavitatud määruse (EL, Euratom) nr 883/2003 (1) artikli 7 lõike 2 alusel.
               
            
                  5.
               
               
                  Viies väide, et rikutud on õigust olla enne tema suhtes otsuse tegemist ära kuulatud.
               
            
                  6.
               
               
                  Kuues väide, et rikutud on süütuse presumptsiooni.
               
            
                  7.
               
               
                  Seitsmes väide, et rikutud on konfidentsiaalsuse põhimõtet ja andmekaitse põhimõtet määruse (EL, Euratom) nr 883/2013 artikli 10 alusel.
               
            
                  8.
               
               
                  Kaheksas väide, et rikutud on Euroopa Liidu põhiõiguste harta artikli 41 lõike 2 punkti b; rikutud on hageja õigust toimikuga tutvuda ja hea halduse põhimõtet.
               
            
                  9.
               
               
                  Üheksas väide, et rikutud on määrust (EÜ) nr 1049/2001 (2).
               
            
                  10.
               
               
                  Kümnes väide, et rikutud on hoolsuskohustuse põhimõtet.
               
            
                  11.
               
               
                  Üheteistkümnes väide, et rikutud on põhjendamiskohustust.
               
            
                  12.
               
               
                  Kaheteistkümnes väide, et rikutud on hageja kaitseõigusi.
               
            
                  13.
               
               
                  Kolmeteistkümnes väide, milles palutakse OLAFi otsused tühistada.
               
            
                  14.
               
               
                  Neljateistkümnes väide, et OLAF vastutab hagejale tekitatud kahju eest lepinguvälise vastutuse alusel.
               
            
         (1)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT 2013, L 248,lk 1).
      
         (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).